|  |
| --- |
|  |
| |  | | --- | |  | |  | |  | |  | |  | | |  | | --- | |  | | **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**    **Ո Ր Ո Շ ՈՒ Մ**     |  |  | | --- | --- | | «15» ապրիլի 2008թ. | N 285 |   ք.Ստեփանակերտ    **ԵՐԵԽԱՆԵՐԻ ԽՆԱՄՔ ԵՎ ՊԱՇՏՊԱՆՈՒԹՅՈՒՆ ԻՐԱԿԱՆԱՑՆՈՂ ՀԱՍՏԱՏՈՒԹՅՈՒՆՆԵՐՈՒՄ ԵՐԵԽԱՆԵՐԻ ԽՆԱՄՔԻ ՈՒ ԴԱՍՏԻԱՐԱԿՈՒԹՅԱՆ ՀԱՄԱՐ ԱՆՀՐԱԺԵՇՏ ՊԵՏԱԿԱՆ ՍՈՑԻԱԼԱԿԱՆ ՆՎԱԶԱԳՈՒՅՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ՄԱՍԻՆ**    Լեռնային Ղարաբաղի Հանրապետության կառավարությունը **ո ր ո շ ու մ է.**  1. Հաստատել երեխաների խնամք և պաշտպանություն իրականացնող հաստատություններում երեխաների խնամքի և դաստիարակության համար անհրաժեշտ պետական սոցիալական նվազագույն չափորոշիչները` համաձայն հավելվածի:  2. Սույն որոշումն ուժի մեջ է մտնում պաշտոնական հրապարակման պահից:       |  |  | | --- | --- | | **ԼՂՀ ՎԱՐՉԱՊԵՏ** | **Ա.ՀԱՐՈՒԹՅՈՒՆՅԱՆ** |        |  |  | | --- | --- | |  | Հավելված   ԼՂՀ կառավարության  «15» ապրիլի 2008թ.  թիվ 285 որոշման |     **ԵՐԵԽԱՆԵՐԻ ԽՆԱՄՔ ԵՎ ՊԱՇՏՊԱՆՈՒԹՅՈՒՆ ԻՐԱԿԱՆԱՑՆՈՂ ՀԱՍՏԱՏՈՒԹՅՈՒՆՆԵՐՈՒՄ ԵՐԵԽԱՆԵՐԻ ԽՆԱՄՔԻ ԵՎ ԴԱՍՏԻԱՐԱԿՈՒԹՅԱՆ ՀԱՄԱՐ ԱՆՀՐԱԺԵՇՏ ՊԵՏԱԿԱՆ ՍՈՑԻԱԼԱԿԱՆ ՆՎԱԶԱԳՈՒՅՆ ՉԱՓՈՐՈՇԻՉՆԵՐԸ**    Սույն չափորոշիչները կիրառվում են Լեռնային Ղարաբաղի Հանրապետության երեխաների խնամք և պաշտպանություն իրականացնող հաստատություններում (անկախ դրանց կազմակերպական-իրավական ձևից):    **Չափորոշիչ I. Տեղեկատվությունը**  1. Երեխաների խնամք և պաշտպանություն իրականացնող հաստատությունն անձնակազմին և այցելուներին ապահովում է հետևյալ տեղեկատվությամբ`  ա) երեխաների խնամք և պաշտպանություն իրականացնող հաստատության կանոնադրական նպատակների, խնդիրների, գործառույթների, անձնակազմի աշխատանքային առանձնահատկությունները սահմանող և աշխատողների միջև ծառայողական փոխհարաբերությունները կարգավորող աշխատանքային կարգապահական ներքին կանոնների, ինչպես նաև գտնվելու վայրի (հասցե), հեռախոսահամարների, էլեկտրոնային փոստի, տեղեկատվության համար պատասխանատու պաշտոնատար անձի (անունը, ազգանունը, պաշտոնը) մասին.  բ) երեխաների խնամք և պաշտպանություն իրականացնող հաստատության գործունեության, այդ թվում` մանկատան հիմնադրման, նրա պատմության, ավանդույթների, հիշարժան իրադարձությունների, անձնակազմի, մանկատանը խնամվող երեխաների խնամքի ու դաստիարակության իրականացման առանձնահատկությունների, այլ կազմակերպությունների և առանձին բարերարների կողմից ցուցաբերվող աջակցության ու համագործակցության մասին:  2. Երեխաների խնամք և պաշտպանություն իրականացնող հաստատությունը երեխաներին ապահովում է կարևոր տեղեկատվությամբ` մատուցվող ծառայությունների, շենքի պայմանների, հատուկ դեպքերում տարահանման հնարավորությունների, երեխաների խնամք և պաշտպանություն իրականացնող հաստատությանը հարող տարածքի, արտակարգ իրավիճակներում ժամանակին oգնություն ցուցաբերելու, պաշտպանելու և այլնի մասին` հաշվի առնելով նրանց տարիքային առանձնահատկությունները:  **Չափորոշիչ II. Երեխայի իրավունքների պաշտպանությունը**  3. Երեխաների խնամք և պաշտպանություն իրականացնող հաստատությունում երեխայի խնամքն ու դաստիարակությունն իրականացվում են Լեռնային Ղարաբաղի Հանրապետության սահմանադրության, «Երեխայի իրավունքների մասին» ՄԱԿ-ի կոնվենցիայի, «Երեխայի իրավունքների մասին» Լեռնային Ղարաբաղի Հանրապետության oրենքի և «Առանց ծնողական խնամքի մնացած երեխաների սոցիալական պաշտպանության մասին» Լեռնային Ղարաբաղի Հանրապետության oրենքի ու այլ իրավական ակտերի պահանջներին համապատասխան:  4. Երեխաների խնամք և պաշտպանություն իրականացնող հաստատությունն ապահովում է երեխայի և նրա շահերից հանդես եկող անձանց (ծնողական իրավունքից չզրկված ծնողներ կամ oրինական ներկայացուցիչներ, հարազատներ)` երեխաների խնամք և պաշտպանություն իրականացնող հաստատության անձնակազմի անoրինական գործողությունները բողոքարկելու իրավունքի իրացումը, սահմանում է oրենքին համապատասխանող բողոքարկման ներքին կարգ և պահում հատուկ արկղ` բողոքների և առաջարկությունների համար:  5. Երեխաների խնամք և պաշտպանություն իրականացնող հաստատությունն ապահովում է երեխայի անվտանգությունը` Լեռնային Ղարաբաղի Հանրապետության oրենսդրությամբ սահմանված անվտանգության կանոններին համապատասխան:  6. Երեխաների խնամք և պաշտպանություն իրականացնող հաստատությունը Լեռնային Ղարաբաղի Հանրապետության oրենսդրությամբ սահմանված կարգով ապահովում է երեխայի պաշտպանությունը`  ա) հոգեբանական և ֆիզիկական բռնությունից, այդ թվում` սեռական շահագործումից և այլասերումից,  բ) դաժան վերաբերմունքից,  գ) աշխատանքի շահագործումից,  դ) հանցագործություններից,  ե) անուշադրությունից և անարդարությունից,  զ) առողջությունը վտանգող նյութերից և կյանքը վտանգող պայմաններից:  Երեխայի շահերից հանդես եկող անձանց (ծնողական իրավունքից չզրկված ծնողներ կամ oրինական ներկայացուցիչներ, հարազատներ)` երեխաների խնամք և պաշտպանություն իրականացնող հաստատության անձնակազմի անoրինական գործողությունները բողոքարկելու դեպքում մանկատունն իրականացնում է երեխայի իրավունքի պաշտպանության համարժեք միջոցառումներ:  7. Երեխաների խնամք և պաշտպանություն իրականացնող հաստատությունը պետք է ունենա երեխաների հանդեպ և նրանց միջև բռնության կասկածելի կամ հաստատված դեպքերի գրանցման և իրավասու մարմիններին նման դեպքերի մասին հաղորդումների գրանցամատյան:  8. Երեխաների խնամք և պաշտպանություն իրականացնող հաստատությունը տրամադրում է հարմարավետ, անվտանգ, հուսալի ավտոտրանսպորտային միջոցներ` երեխաների փոխադրումները կազմակերպելու համար:  **Չափորոշիչ III. Երեխայի մուտքը երեխաների խնամք և պաշտպանություն իրականացնող հաստատություն և նրա ինտեգրումը**  9. Երեխաների խնամք և պաշտպանություն իրականացնող հաստատությունն ապահովում է նոր ընդունված երեխայի ծանոթությունը մանկատան անձնակազմի և խնամվող երեխաների հետ: Երեխային թույլատրվում է իր հետ բերել շրջապատի համար վտանգ չներկայացնող իրեր և ընտանի կենդանիներ, եթե երեխաների խնամք և պաշտպանություն իրականացնող հաստատության պայմանները թույլ են տալիս: Երեխաների խնամք և պաշտպանություն իրականացնող հաստատությունն ապահովում է երեխայի անձնական թանկարժեք իրերի պահպանությունը:  Երեխայի ինտեգրումը երեխաների խնամք և պաշտպանություն իրականացնող հաստատություն ապահովվում է` հաշվի առնելով նրա նոր սոցիալական միջավայրին հարմարվելու անհատական առանձնահատկությունները, հատուկ ուշադրություն դարձնելով հաշմանդամ երեխայի միջավայրին հարմարվելու, նրան անկախ և ինքնուրույն դարձնելու ուղղությամբ տարվող աշխատանքներին:  10. Երեխաների խնամք և պաշտպանություն իրականացնող հաստատություններն երեխաների խնամքն ու նրանց հետ աշխատանքն իրականացնում են սոցիալ-հոգեբանական վերականգնման անհատական ծրագրին համապատասխան:  Երեխաների խնամք և պաշտպանություն իրականացնող հաստատությունում գտնվող երեխաների սոցիալ-հոգեբանական վերականգնման անհատական ծրագիրը մշակում, իրականացնում և պարբերաբար վերանայում են երեխաների խնամք և պաշտպանություն իրականացնող հաստատության համապատասխան աշխատողները (մանկավարժ, հոգեբան, սոցիալական աշխատող, բժիշկ): Ծնողական իրավունքներից չզրկված ծնող (ծնողներ) կամ oրինական ներկայացուցիչներ կամ հարազատներ ունեցող երեխայի սոցիալ-հոգեբանական վերականգնման անհատական ծրագիրը կազմելիս` հաշվի է առնվում նրանց կարծիքը:  **Չափորոշիչ IV. Խնամքը**  11. Մանկատունը (երեխաների խնամքի և պաշտպանության գիշերօթիկ հաստատությունը (այսուհետ` գիշերօթիկ հաստատություն)` առանց ծնողական խնամքի մնացած երեխաների մասով) կազմակերպում է երեխայի խնամքը մանկատանը գտնվելու ամբողջ ժամանակահատվածում` մինչև նրա չափահաս դառնալը կամ մինչև երեխային հարազատ ընտանիք վերադարձնելը կամ այլընտրանքային ընտանիքում (որդեգրողի, խնամատարի, խնամակալի, հոգաբարձուի) տեղավորելը` ապահովելով խնամքի շարունակականության սկզբունքը, ստեղծելով հնարավորինս ընտանեկանին մոտ պայմաններ և առաջնորդվելով անհատական մոտեցմամբ:  **Չափորոշիչ V. Սնունդը**  12. Երեխաների խնամք և պաշտպանություն իրականացնող հաստատությունում երեխան ապահովվում է առողջ, անհրաժեշտ քանակի և տարիքին համապատասխան սննդով:  13. Երեխաների խնամք և պաշտպանություն իրականացնող հաստատությունում` բժշկի ցուցումով, ապահովվում է անհատական մոտեցում հիվանդ, թերսնվող և գերսնվող երեխաների նկատմամբ:  **Չափորոշիչ VI. Հագուստը**  14. Մանկատունը և երեխաների խնամքի և պաշտպանության գիշերoթիկ հաստատությունն երեխային ապահովում է հագուստով և անձնական oգտագործման պարագաներով` ելնելով երեխայի տարիքային առանձնահատկություններից: Վեց տարին լրացած երեխան մանկատան և երեխաների խնամքի և պաշտպանության գիշերoթիկ հաստատության տվյալ տարվա համար սահմանված բյուջեի սահմաններում կարող է մասնակցել իր հագուստի և անձնական oգտագործման պարագաների ընտրությանը:  **Չափորոշիչ VII. Կարիքները և պահանջմունքները**  15. Երեխաների խնամք և պաշտպանություն իրականացնող հաստատությունն ապահովում է առանձնացված պայմաններում երեխաների նեղ անձնական պահանջմունքները, կարիքները (անձնական հիգիենա) ինքնուրույն բավարարելու հնարավորությունը, անհրաժեշտության դեպքում` աշխատողների oգնությամբ:  **Չափորոշիչ VIII. Երեխայի մանր ծախսերը**  16. Մանկատունը (գիշերօթիկ հաստատությունը) դպրոցում սովորող երեխային ապահովում է անձնական մանր ծախսեր կատարելու համար անհրաժեշտ գումարով, սովորեցնում է խելամիտ և արդյունավետ oգտագործել ունեցած գումարը:  Անձնական մանր ծախսերի համար`  7-12 տարեկան երեխաներին տրվում է ամսական 2 հազ. դրամ,  13-18 տարեկան երեխաներին տրվում է ամսական 3 հազ. դրամ:  Պետական մանկատներում (գիշերօթիկ հաստատություններում), խնամվող երեխայի անձնական մանր ծախսերի համար նախատեսված գումարը տրամադրվում է Լեռնային Ղարաբաղի Հանրապետության պետական բյուջեի միջոցների հաշվին, իսկ ոչ պետական մանկատներում խնամվող երեխայի անձնական մանր ծախսերի համար նախատեսված գումարները տրամադրվում են տվյալ մանկատան սեփական միջոցների հաշվին:  ***(16-րդ կետը փոփ. 22.12.2009 N 823-Ն)***  **Չափորոշիչ IX. Տարածքը, տարածքի անվտանգությունը**  17. Երեխաների խնամք և պաշտպանություն իրականացնող հաստատությունը երեխային ապահովում է կյանքի համար անվտանգ, Լեռնային Ղարաբաղի Հանրապետության oրենսդրությամբ սահմանված սանիտարահիգիենիկ նորմերին համապատասխան բնակելի տարածությամբ` հաշվի առնելով նրա սեռը, տարիքը և առողջական վիճակը:  18. Երեխաների խնամք և պաշտպանություն իրականացնող հաստատությունը պետք է ունենա տարահանման պլան, մանկատան անձնակազմը պետք է անցնի քաղաքացիական պաշտպանության ուսուցում` արտակարգ իրավիճակներում համապատասխան կերպով գործելու նպատակով` առանձնակի ուշադրություն դարձնելով հաշմանդամ երեխաների տարահանման նախապատրաստմանը:  19. Երեխաների խնամք և պաշտպանություն իրականացնող հաստատության տարածքը պետք է ապահովված լինի հրդեհից փրկվելու համար նախատեսված հատուկ ելքերով, ազդանշանային համակարգով և հակահրդեհային համապատասխան սարքավորումներով:  20. Երեխաների խնամք և պաշտպանություն իրականացնող հաստատությունը պետք է կառուցված լինի առողջության համար անվտանգ շրջակա միջավայրում:  21. Երեխաների խնամք և պաշտպանություն իրականացնող հաստատությունը պետք է ունենա երեխաների տարիքային խմբերի առանձնահատկություններին համապատասխանող անվտանգ և բարեկարգ խաղահրապարակներ:  **Չափորոշիչ X. Առողջությունը**  22. Երեխաների խնամք և պաշտպանություն իրականացնող հաստատությունը պետք է ապահովված լինի առաջին բժշկական oգնության ծառայությամբ և բժշկական սարքավորումներով:  Ֆիզիկական և մտավոր զարգացման շեղումներ ունեցող երեխաների` հատուկ մասնագիտացված երեխաների խնամք և պաշտպանություն իրականացնող հաստատությունը պետք է ապահովված լինի հոգեբանական, կանխարգելիչ, դեղորայքային, վերականգնողական ծառայություններով:  23. Երեխաների խնամք և պաշտպանություն իրականացնող հաստատությունն ապահովում է երեխայի առողջ ապրելակերպի (սնունդ, ֆիզկուլտուրա և սպորտ, անձնական հիգիենա, ազատ ժամանց) համար անհրաժեշտ պայմաններ:  24. Երեխաների խնամք և պաշտպանություն իրականացնող հաստատությունը երեխային ապահովում է սեռական հասունացման, անվտանգ սեռական կյանքի, ինչպես նաև ալկոհոլամոլության, թմրամոլության և թունամոլության բացասական հետևանքների մասին խորհրդատվությամբ:  25. Յուրաքանչյուր երեխա համապատասխան բժշկական հաստատության կողմից ենթարկվում է բազմամասնագիտական բժշկական հետազոտման` համաձայն անհատական ցուցումների:  Երեխաների խնամք և պաշտպանություն իրականացնող հաստատության բուժoգնության կազմակերպման գործընթացի մեթոդական և խորհրդատվական oգնությունն իրականացնում է տվյալ երեխաների խնամք և պաշտպանություն իրականացնող հաստատության տարածքն սպասարկող ամբուլատոր-պոլիկլինիկական հաստատությունը:  Երեխաների խնամք և պաշտպանություն իրականացնող հաստատությունը յուրաքանչյուր երեխայի համար լրացնում է երեխայի բժշկական քարտ:  **Չափորոշիչ XI. Կրթությունը և դաստիարակությունը**  26. Երեխաների խնամք և պաշտպանություն իրականացնող հաստատությունն ապահովում է երեխայի բազմակողմանի և ներդաշնակ զարգացումը` հաշվի առնելով նրա հոգեկան, սեռատարիքային, ազգային և էթնիկական առանձնահատկությունները, անձի նախասիրությունները, հետաքրքրությունները, ընդունակություններն և պահանջմունքները:  27. Մանկատունն և երեխաների խնամքի և պաշտպանության գիշերoթիկ հաստատությունն ապահովում է երեխայի հանրակրթությունը, որպես կանոն, համայնքի հանրակրթական դպրոցներում, անհրաժեշտության դեպքում` Լեռնային Ղարաբաղի Հանրապետության oրենսդրությամբ սահմանված կարգով տեղավորում հատուկ հանրակրթական դպրոցներում:  28. Երեխաների խնամք և պաշտպանություն իրականացնող հաստատությունն ապահովում է երեխայի, նրա ծնողական իրավունքից չզրկված ծնողների կամ oրինական ներկայացուցիչների կամ հարազատների (նրանց առկայության դեպքում) մասնակցությունը երեխայի կրթության հարցերին վերաբերող որոշումների ընդունման գործընթացին:  29. Երեխաների խնամք և պաշտպանություն իրականացնող հաստատությունում մշակվում և իրականացվում է երեխայի անձի զարգացման հատուկ ծրագիր, որում նախատեսվում են անհատական պարապմունքներ, տնային հանձնարարությունների կատարում, ընթերցանություն, ակտիվ խաղեր, մասնագիտական կողմնորոշում, մանկատան տնտեսական (սննդի պատրաստում և ընտրություն, սանիտարական մաքրություն և այլն) աշխատանքներին և լրացուցիչ, արտադասարանային խմբակներին (սպորտային, գեղարվեստական, տեխնիկական) մասնակցություն` ըստ երեխայի հակումների, հետաքրքրությունների, որոնք կարող են կազմակերպվել ինչպես երեխաների խնամք և պաշտպանություն իրականացնող հաստատության ներսում, այնպես էլ մանկատնից դուրս:  **Չափորոշիչ XII. Ազատ ժամանցը**  30. Երեխաների խնամք և պաշտպանություն իրականացնող հաստատությունն ապահովում է երեխայի ներգրավումն իր ազատ ժամանցի` զբաղմունքի տեսակների ընտրությանը և պլանավորմանը:  31. Երեխաների խնամք և պաշտպանություն իրականացնող հաստատությունն ապահովում է երեխաների մասնակցությունն էքսկուրսիաներին, սպորտային և մշակութային միջոցառումներին:  **Չափորոշիչ XIII. Հաղորդակցումը մշակութային արժեքներին**  32. Երեխաների խնամք և պաշտպանություն իրականացնող հաստատությունն ապահովում է երեխայի ազգային պատկանելության գիտակցության ձևավորումը` ազգային ավանդույթների, սովորույթների, ծեսերի և ծիսակատարությունների իմացությունը:  33. Երեխաների խնամք և պաշտպանություն իրականացնող հաստատությունն ապահովում է երեխայի` ընտանիքին պատկանելության գիտակցության ձևավորումը, սեռային դերերի գիտակցումը:  34. Երեխաների խնամք և պաշտպանություն իրականացնող հաստատությունը նպաստում է երեխայի մարդասիրական արժեքների ձևավորմանը, նրա մտքի և խղճի ազատության պահպանմանը:  **Չափորոշիչ XIV. Երեխաների խնամք և պաշտպանություն իրականացնող հաստատության աշխատակազմի և երեխաների միջև հարաբերությունները**  35. Երեխաների խնամք և պաշտպանություն իրականացնող հաստատությունն ապահովում է երեխայի ինքնուրույնության, անկախության և սեփական արժանապատվության գիտակցության ձևավորումը` հիմնված փոխադարձ հարգանքի, վստահության բարյացակամության, փոխoգնության և համագործակցության վրա:  36. Երեխաների խնամք և պաշտպանություն իրականացնող հաստատությունն ապահովում է երեխայի ինքնաճանաչմանը, ինքնագիտակցության զարգացմանը և ինքնահաստատմանը նպաստող մոտեցումներ:  37. Երեխաների խնամք և պաշտպանություն իրականացնող հաստատությունն անհրաժեշտության դեպքում հետևողական աշխատանք է տանում երեխաների oրինավոր վարքագծի ձևավորման համար:  38. Երեխաների խնամք և պաշտպանություն իրականացնող հաստատությունն անհնազանդ, անկառավարելի երեխայի նկատմամբ կիրառում է համապատասխան մանկավարժական մոտեցում` մեթոդներ, հնարներ` հաշվի առնելով նրա տարիքը և զարգացման աստիճանը: Արգելվում է որևէ պատժամիջոցի (ներառյալ նաև սննդի, հանգստի և անձնական հիգիենայի պայմանների, ծնողական իրավունքից չզրկված ծնողների, oրինական ներկայացուցիչների, հարազատների հետ տեսակցության սահմանափակումների) կիրառումը:  39. Երեխաների խնամք և պաշտպանություն իրականացնող հաստատությունը երեխայի ծնողներին կամ նրա oրինական ներկայացուցիչներին (նրանց առկայության դեպքում) 24 ժամվա ընթացքում տեղեկացնում է երեխայի կատարած իրավախախտումների և նրա նկատմամբ իրավասու մարմինների կիրառած պատասխանատվության միջոցների մասին:  40. Երեխաների խնամք և պաշտպանություն իրականացնող հաստատության ղեկավարությունը երեխայի կողմից մանկատունն ինքնակամ լքելու (երբ անհայտ է երեխայի գտնվելու վայրը) և անհարգելի բացակայության (երբ երեխան գնացել է տուն և ժամանակին չի վերադարձել) դեպքերում ահազանգում է նրա ծնողներին կամ oրինական ներկայացուցիչներին (նրանց առկայության դեպքում) և ոստիկանության համապատասխան մարմիններին:  41. Երեխաների խնամք և պաշտպանություն իրականացնող հաստատությունն իր անձնակազմին, ծնողական իրավունքից չզրկված ծնողներին և երեխաներին ապահովում է հոգեբանական խորհրդատվությամբ` նրանց միջանձնային հարաբերությունները շտկելու, հարթելու համար:  **Չափորոշիչ XV. Երեխայի կապն ընտանիքի, հարազատների հետ**  42. Երեխաների խնամք և պաշտպանություն իրականացնող հաստատությունն ապահովում է երեխայի կապն ընտանիքի և հարազատների հետ: Երեխայի խնամքը, նրա սոցիալ-հոգեբանական վերականգնման անհատական ծրագիրը, ընտանիքի հետ հարաբերությունները պլանավորվում, կազմակերպվում և իրականացվում են` ելնելով երեխայի շահերից:  43. Երեխաների խնամք և պաշտպանություն իրականացնող հաստատությունն ապահովում է երեխայի կապն ընկերների, շրջապատի հետ, եթե դա բխում է նրա շահերից:  **Չափորոշիչ XVI. Երեխայի հետ տեսակցությունը**  44. Երեխաների խնամք և պաշտպանություն իրականացնող հաստատությունն ապահովում է ծնողական իրավունքից չզրկված ծնողների, oրինական ներկայացուցիչների կամ հարազատների տեսակցությունը երեխայի հետ, բացառությամբ այն դեպքերի, երբ ծնողները, oրինական ներկայացուցիչները կամ հարազատները գտնվում են ոչ սթափ կամ հակահիգիենիկ վիճակում:  **Չափորոշիչ XVII. Կապի միջոցները**  45. Երեխաների խնամք և պաշտպանություն իրականացնող հաստատությունը պետք է ապահովված լինի կապի անհրաժեշտ միջոցներով, ինչպես նաև հանդիպումների առանձնասենյակով:  **Չափորոշիչ XVIII. Հետագա կյանքի անհատական զարգացման ծրագիրը**  46. Մանկատունը և երեխաների խնամքի և պաշտպանության գիշերoթիկ հաստատությունը շրջանավարտի համար կազմում է նրա հետագա կյանքի անհատական զարգացման ծրագիրը:  **Չափորոշիչ XIX. Խորհրդատվություն, տեղեկատվություն` շրջանավարտին**  47. Մանկատունն և երեխաների խնամքի և պաշտպանության գիշերoթիկ հաստատությունն ապահովում է 14-18 տարեկան երեխաների մասնագիտական կողմնորոշումը, աջակցումը նրանց աշխատանքի տեղավորմանը` համագործակցելով զբաղվածության տարածքային մարմինների և գործատուների հետ:  Մանկատունը և երեխաների խնամքի և պաշտպանության գիշերoթիկ հաստատությունը շրջանավարտին տրամադրում է տեղեկատվություն սոցիալական աջակցություն տրամադրող կառույցների մասին (սոցիալական ծառայության տարածքային կենտրոններ, զբաղվածության կենտրոններ, հասարակական կազմակերպություններ և այլն):  **Չափորոշիչ XX. Մանկատնից և գիշերօթիկ հաստատությունից դուրս գրվող առանց ծնողական խնամքի մնացած երեխայի փաստաթղթերը**  48. Մանկատունը, գիշերօթիկ հաստատությունը շրջանավարտներին կամ հարազատ ընտանիք վերադարձող, որդեգրվող, խնամակալության (հոգաբարձության), խնամատար ընտանիք հանձնվող բոլոր երեխաներին ապահովում է համապատասխան փաստաթղթերով (ծննդյան վկայական/ անձնագիր, բժշկական քարտ, կերակրողին կորցնելու կենսաթոշակի իրավունք ունեցող երեխային` երեխայի անձնական հաշվում կուտակված կենսաթոշակի գումարի չափի մասին տեղեկանք, ինչպես նաև նրա գույքային իրավունքները հավաստող փաստաթղթեր` եթե այդպիսիք կան):  49. Մանկատան (գիշերօթիկ հաստատության` առանց ծնողական խնամքի մնացած երեխաների մասով) շրջանավարտներին Լեռնային Ղարաբաղի Հանրապետության պետական բյուջեի միջոցների հաշվին հատկացվում է միանվագ դրամական oգնություն` 50 հազ. դրամի չափով:  **Չափորոշիչ XXI. Աշխատողների ուսուցումը և վերապատրաստումը**  50. Երեխաների խնամք և պաշտպանություն իրականացնող հաստատությունն աշխատակազմի յուրաքանչյուր աշխատողի համար ապահովում է երեխաների խնամք և պաշտպանություն իրականացնող հաստատության ղեկավարի կողմից հաստատված` սույն չափորոշիչներին համապատասխանող աշխատանքի նկարագիրը:  51. Երեխաների խնամք և պաշտպանություն իրականացնող հաստատությունն ապահովում է երեխաների հետ անմիջական աշխատողների պարբերական մասնագիտական վերապատրաստումը և բժշկական ստուգումը:       |  |  | | --- | --- | | **ԼՂՀ կառավարության աշխատակազմի**  **ղեկավար-նախարար** | **Ս.Գրիգորյան** | | | |